
Balajthy bácsi helyettesített már fél éve. 
A számtan tanárnőnk beteg volt, az öreget 
nyugdíjból rendelték be. Jól megvoltunk 

" vele, az az igazság, csak nem tudtuk soha 
hányasra feleltünk. Pedig nem állhattunk 
valami fényesen, akkoriban inkább hor- 
gászni jártunk, és a halakat számoltuk. 
Különösen Péter. Sokszor csak a táskáját 
dobta be az ablakon, aztán két-három óra 
múlva érkezett meg. 

— Péter, Péter, nem lesz ennek jó vége. 
Hozd ki a házi feladatodat. — Az öreg 
türelmesen várt. 

— Tanár úr, nem számítottam rá, hogy 
épp ma... Tetszik érteni... Egyébként 
mindig megcsinálom. . . 

— Péter, Péter! Mit írjak be neked? Mi 
jár ezért? 

— Természetesen egy fa, tanár úr, egy 
tök. De majd pótolom. 

— Fa? 

— Hát csak úgy mondjuk... Szóval 
lehet az tüzifa, sámli, akác, — lényeg az, 
hogy elégtelen. 

— Nem tudom, mi lesz veled? — És csó- 
válta az öreg a fejét. 

Szóval, elég gyakran ez történt. Péter 
az év vége felé elkezdett nyugtalankodni, — 
azért mégse volna kellemes megbukni. 
Ha néha-néha felelt, akkor is elég bizony- 
talanul. Hátha az öreg be sem írja a jobb 
jegyeket, csak a , fákat". Még az osztály- 
könyvet se tudtuk megnézni, mert az öreg 
a saját kis noteszébe jegyezgetett csak vala- 
mit. Viszont elég gyakran bent felejtette 
az asztalon, s csak a folyosóról baktatott 
vissza érte. Péter nem sokáig tétovázott. 


Magához vette a noteszt. Az öreg jött 
vissza. 

— Nem hagytam benn a noteszt, gyere- 
kek? 

Mi álltunk, tétovázva. 

— Nem tanár úr. Azt hiszem, ma nem 
is tetszett hozni — mondta Péter. 

— Az lehet, nagyon meglehet — mondta 
az öreg nevetve. — Kitelik tőlem. — És ki- 
baktatott. 

Mi persze, röpültünk Péterrel, ki a Pa- 
tak mellé, meg sem álltunk addig. Lerogy- 
tunk a tavaszi fűbe, eldobtuk az iskola- 
táskákat, aztán elő a noteszt. 

— Ne vacakolj, nézd már meg — mond- 
tam Péternek. 

— Az enyémet először, ne haragudj, 
mégiscsak én vagyok , mélyebben". — 
Egyenesen boldogok voltunk, mit is talál- 
tunk. 

Szép ábécében be voltak írva a diákok, 
de jegyeket nem találtunk. Helyettük apró- 
betűs bejegyzéseket, alig lehetett kisilabi- 
zálni. , Nem tanul". Aztán: , Jó humorú." 
Meg voltunk döbbenve. , Egyéniség." Mi 
a fene, Péter, te egyéniség vagy? Az öreg! 
Miket tud. , Kár lenne érte." , Gondolko- 
dik, de nem tanul." , Az apja nem él." 
,, Viheti valamire." , Fantázia." 

Meghatódtunk az öregen. Komolyan 
veszi a tanítást, nemcsak a jegyeket. Zavar- 
ba jöttünk, ahogy végiglapoztuk a noteszt, 
a gyerekekre mindre tudott egy-egy jellem- 
zőt, elámultunk. Aztán a notesz hátulsó 
rekeszéből fényképek hullottak ki. Két kis- 
lány képe meg egy fiúé. A fényképekből 
egy jókora darab hiányzott, mintha lesza- 

kította volna valami. Gyorsan visszatettük, 
és máris indultunk. 

Az öreg egy földszintes házban lakott, 
benn az udvaron nyílt az ajtaja. —— 

— Na, mi az, fiatalemberek? BEtrzitek, 
hogy nincs rendben a szénátok? 

Álltunk az ajtóban. 

— Gyertek be, na — mondta. — Hát 
nem álltok valami fényesen, különösen te, 
Péter! Hát mi lesz? Fogsz tanulni? Várja- 
tok, csinálok egy teát, meg esztek velem 
egy darab kolbászt, szalonnát, ami van. 
Nem lehet válogatni. 

— Nem, mi igazán nem kérünk. — 

— Ne nyavalyáskodjatok. — Es már 
hozta is az elemózsiát. Körös-körül köny- 
vek még a földön is, az ágyra is odahal- 
mozva, folyóiratok, jegyzetek. 

— Így élek én, hát mit csináljak? Kinek 
mi jut? Nekem a könyvek jutottak. Na, 


egyetek. . . 
— Tanár úr. . . — Péter is nehezen vá- 
gott bele — megtaláltuk a noteszét... 


Ahogy délben takarítottam, én voltam 
a hetes, megtaláltam. — És nyújtotta is. 

— Jaj, de rendesek vagytok! Ez szép. 
Nem is annyira a notesz miatt... Ugyis 
tudom, fejből hogy álltok. Na, ezért kap- 
tok egy kis tojáslikőrt. A lányoknak tarto- 
gatom inkább, de ezt megérdemlitek. — Es 
töltötte nekünk a tömény színű sárga italt, 
sűrű volt és édesgyerekes, ittuk fensége- 
sen. — Nem is a notesz. A képek! A gye- 
rekek! Tudjátok, nekem a legkedvesebbek. 
Ekkorák voltak a háborúban a gyerekeim. 
Mindig magammal hordtam a képeket, 
még a Íronton is. Es megmentettek ezek 


a gyerekek! Így is belém fúrodott a szilánk, 
itt, a mellemen, de nem tudott olyan mélyre 
bemenni. Azt mondta a századorvos, 
Balajthy megmentették a gyerekei. . . Igaz 
15 . . . Nem láttátok? 

— Nem. Hol? Milyenek? — kérdeztük 
hamisan. 

— Itt vannak. Nézzétek. Ez a legkiseb- 
bik fiam. Ez a nagyobbik lányom, 
ez meg. . . ez a középső. Ez szőke. A másik 
kettő barna. Hát már megnőttek, szerte- 
szét vannak. Ezeket sajnáltam volna... 
A jegyeket nem mutatom, mert azokat 
már úgyis megnéztétek... De csak betűk 
vannak benne, hiába. — És mosolygott 
az öreg. 

Fejlehajtva eszegettünk az öreggel. De 
Péter nem állta meg, csak megszólalt: 

— A fantázia, az hányas, tanár úr? 

— A fantázia? Neked nagyon élénk 
a fantáziád. De jelenleg azt jelenti, hogy 
megbuksz, fiam. Te semmit se tanulsz. 

Megszeppenve jöttünk el. 

— Látod, nem kellett volna ellopni. 
Legalább reménykedhettél volna — mond- 
tam Péternek. 

Rákapcsolt a tanulásra, ki is nyögött 
valamit egy-egy feleletnél, de az öreg csak 
azt mondta utána mindig: 

— Fantáziád, az van, fiam. Elég az, mit 
gondolsz? 

Aztán Péter boldogan lobogtatta a bizo- 
nyítványát év végén. 

— Átmentem, gyerekek! Hármast adott 
az öreg. Van benne fantázia! Szaladtunk 
le a Patakra, vége volt egy boldog év 
nek. 


A mihaszna 
Ég 


A e légy, te légy!" 5: 


fe sem hederített, 
eszrevette, 


És talán sajnált is, 


ogy ügyesebb nálunk. 
xmiért nincs szárnyunk. 


moly 


Ilyen kicsi 
a rallvén iönél 
Min enbe 

Körbe-körbe röpdös 
fenn és lent. 

No most elcsípem 

a szemtelent. 

Röptében kapom el, 

na végre! 

Markomba szorítom, 
na, végre! 

De mikor kinyitom, 
tenyerem, 

nincs az én molyomnak 
híre sem. 

Hiába keresi 
túljárt a hamis 
az eszemen. 


EK GIZTTTIZTT  . 


Osvát Erzsébet versei 


ItCI 


szúnyog 


Szedtevett e 
teremtette! 
Megcsíp reggel, 
megcsíp este. 
Mit tehetsz, te? 
Viszket karo d, 
viszket lábad, 
száll előtted 
ser egrgzátés § 
Semmi nyugtod 
nincs már tőle. 
Fogj ki rajta, 
fuss előle! 


BAKÓ ÁGNES : 


Tombolt a kánikula. A nap va- 
kítva szikrázott az égen, és a fehér- 
arany ragyogásban valósággal izzott 
a levegő. Jolika egy szál pelenkába 
öltöztette a kicsi Dávidot, s elvonult 
vele az olajfa alá. Belefektette a hin- 
taágyba. 

— Hiiiinta . . . — paliiintaaa . . . — 
hajtogatta bágyadtan, és abban re- 
ménykedett, hogy a dünnyögésbe 
belealszik. 

Megálltam a tornácon. 

— Ki jön velem zöldbabot szed- 
ni? — tettem fel a kérdést, de senki 
sem jelentkezett. Károlyka felém 
fordult ugyan egy pillanatra, kicsit 
meg is emelkedett, aztán újból 
visszazöttyent a kis, piros padra. 

— Menjél csak! — mondta nagy 
kegyesen. — De ne sokat szedjél, 
mert a babfőzelék nagyon . árt 
az egészségnek! 

Elnevettem magam, s utamra in- 
dultam egyedül. 

Úgy tűnt, azon a reggelen minden- 
kinek megvolt a maga dolga. Én le- 
mentem a kertbe, Zsuzsi átment 
a szomszédba, Eszter és Rita a nap- 
ernyő alá telepedett, Károlyka meg 
arra a bizonyos kicsi, piros pad- 
ra. 

Eszter meg Rita Fekete Pétert ját- 
szott. Szokatlanul izgatottan és lopva 
figyelték egymást. S minél inkább 
fogyott kezükből a kártya, annál 
szúrósabban néztek egymás szeme 
közé. Károlyka a piros padon mo- 
corgott. Izgatott volt ő is, és feszen- 
gett. Időnként a popsija alá nyúlt, 
óvatosan  megtapogatott valamit, 
s úgy tűnt, mintha olyankor befelé 
pukkadozott volna. 

Pukkadozott Eszter meg Rita is. 
Csakhogy nem olyan vidáman. Végül 
is Rita bizonytalan és bocsánatkérő 


6 


pl 


/A 
"A 


arccal letette az utolsó két páros 
lapját az asztalra. 

— Csaltál! — ugrott föl pipacs- 
pirosan Eszter és ő is az asztalra 
csapta a kártyákat. — Én nyertem! 
Nincs nálam a Fekete Péter! 

— Nálam sincs! — állította maka- 
csul Rita. — Akkor meg igenis, én 
nyertem! 

— Én nyertem! — fakadt ki 
Eszter! — Nézzed meg! Nekem iga- 
zán minden kártyám páros! 

Rita megnézte. 

Páros volt. 

Értetlenül bámultak egymásra. 

— Hát hol a Fekete Péter? — kér- 
dezték egyszerre. 

— Itt! — Károlyka diadallal húzta 
ki magát a kis piros padon. — Itt 
van, ni! Én nyertem! — azzal előha- 
lászta maga alól az eldugott Fekete 
Pétert. Meglobogtatta, majd vidá- 


man nyargalászásba kezdett vele. — 
Enyém a Fekete! Én nyertem! 

— Nahát?! — Esztert elöntötte 
a pulykaméreg. — Most elrontottad 
a játékunkat, tudd meg! — kiabálta, 

Rita mérgesen kapta csípőre 
a kezét. 

— Ha még egyszer ilyet csinálsz, 
hát akkor. . . 

De, hogy akkor mi történt volna, 
azt Károlyka sohase tudta meg. 
Zsuzsi robbant közéjük a lépcső tete- 
jéről, és váratlanul, pattogva és maga 
körül forogva akár a gömbvillám. 

— Idehallgassatok!. . . Lihegte. — 
Fehér egér...  Elhinnétek, hogy 
a fehér egereknek piros a szemük? 

— Nem! — mondták egyszerre 
mind a hárman, pedig nem is beszél- 
tek össze. 


— Neeeem?! — kérdezte kihívóan 
Zsuzsi. 


— Neeem. .. — felelte elnyújtott 
hangon Károlyka. — Olyan, hogy 
. fehér egér nincs is! Csak szürke volt, 
k de azt már Piki megfogta. 

— Akkor is van! — állította 
Zsuzsi, mire Eszter is, Rita is fel- 
sóhajtott. Tudták, hogy Zsuzsi csu- 
dára szívós a makacskodásban. Azt 
. is, hogy ha egyszer azt mondja, hogy 
van fehér egér, akkor van is. 

— Ugyan már! — legyintett Esz- 
ter. — Kit érdekelnek a fehér 
egerek?! Azoktól talán még félni 
se lehet! 

Zsuzsi erre egy pillanatra elhall- 
gatott, aztán annál szaporábban 
kezdett peregni a nyelve. Azt mond- 
ta, hogy : igenis, saját szemével látta 
őket! Mind a kettőt, és mind a kettő 
tetőtől talpig fehér volt, és mind 
a kettőt Jancsi kapta ajándékba, mert 
újabban fehér egereket szeretne te- 
nyészteni. Akár tetszik Eszternek, 
akár nem, tenyészteni is fogja 
őket! 

— Engem az ilyesmi akkor sem 
érdekel — vonogatta a vállát Eszter. 

Rita még nem tudta érdekesnek 
találná-e a fehér egereket vagy sem. 
Tétován csavargatta egy hajtincsét, 
aztán úgy döntött, hogy elég volt 
neki az az egér is, amelyet Piki nya- 

kon csípett; attól is három éjszaka 
rosszat álmodott. 

Egyedül Károlyka tanúsított némi 
érdeklődést a fehér egerek iránt. 

— Mitől piros a szemük? — kér- 
dezte. 

Zsuzsi zavarba jött. Mert ezt ő sem 
tudta. Csak azt tudta, hogy piros, 
azzal kész! 

— Hát nem mindegy? — nevetgélt 
Eszter. — Az a fő, hogy látnak vele. 
Aki pedig attól boldog, hogy piros 
szemű egeret látott, hát csináljon 
vele, amit akar! 

— Csinálok is! — pattogott mér- 
gesen Zsuzsi. — Lerajzolom! Még- 
hozzá mind a kettőt! 

Azzal beszaladt a szobába. Hozta 
a rajzfüzetét. 

— Ti is csináljatok, amit akar- 
tok! — dohogta és nekiesett a raj- 
zolásnak. 

Eszter hűvösen bólintott. 

— Csinálunk! Te csak ne félj! 
És jobban fogunk szórakozni, mint 
te! 

De Zsuzsit már nem érdekelte 
mivel tölti az idejét Eszter. Pedig 
ő mindig nagyon leleményes volt. 
Egyetlen pillanat alatt többféle ötlet 
is született az agyában. Mostis. Ritá- 
ra nézett és kijelentette : 

— Én leszek a fodrász, mert ahhoz 
én jobban értek. 

— Fodrász?... — pislogott Ri- 
ta. 

— Az hát! — Eszter bólintott. — 
Lenyírom egy kicsit a hajadat — 
közölte. . . — A te hajad olyan gyor- 
san nő, hogy kész veszedelem. Már 
megint a válladig ér. Ilyen hőségben 
ezt senki sem bírja ki! 

Rita habozva nézett rá. Első pilla- 
natban arra gondolt, hogy : Érdekes! 
Egészen mostanáig észre sem vette, 
hogy nem bírja ki, percig sem bírja 
tovább! Vállig érő haj?! Hőségben?! 
Még mit nem! — és helyeslően bó- 
lintott. 

— Ez az! Pontosan ettől van min- 
dig olyan melegem. 

— No, látod? — Eszter kényel- 
mesen nyújtózott egyet. — Hátakkor 
gyerünk! 

— Gyerünk! — mondta Rita; de 


menet közben egy pillanatra meg- 
állt. — Te, Eszter... — szólt nem 
is tudom milyen hangon — igazán 
értesz, te a hajvágáshoz? . . . 

— Miazhogy?! — nyugtatta meg 
Eszter. — Majd ha lenyírtam ezt 
a loboncot a fejedről, hát nem győ- 
zöl majd csodálkozni. Elhiszed? 

Ezután eltűntek a szoba mé- 
lyén. 

Károlyka ott maradt a lépcső 
alján. A hüvelykujját csavargatta. 
Egyik lába Zsuzsi felé vitte volna, 
a másik fölfelé a lépcsőn. A haj- 
vágás — különösen, ha Eszter mű- 
veli —, izgalmasnak ígérkezett. Vi- 
szont Zsuzsi olyan hévvel maszatolt 
a rajzlapon, hogy mennél inkább 
nézte, annál inkább elöntötte a kí- 
váncsiság, milyen is az a két fehér 
egér, amelyet Zsuzsi rajzol. És, mert 
Zsuzsi csak három lépésnyire volt 
tőle, hátat fordított a lépcsőnek. 

Az egyik fehér egeret Zsuzsi már 
le is rajzolta. Ott gyalogolt egy ka- 
vicskupac tetején, és hatalmas, vörös 
szemekkel egyenest Károlykára bá- 
mult. Zsuzsi csudára értett a rajzo- 
láshoz! Károlyka nem is hagyta szó 
nélkül. 

— Ez igazán rám néz? 

— Hát persze! 

— És miért van mezítláb? 

— Mert az egerek nem viselnek 
szandált. 


— És neki nem süti a talpát a sok 
meleg kavics? 

— Nem tudom... — mondta 
álmatagon Zsuzsi. — Azt, hogy süti 
a lábát, nem lehet lerajzolni. . . 
De a másikat majd úgy rajzolom, 
hogy ne a kavicsokon mászkáljon. 

— Jó — egyezett bele Károlyka, 
majd faképnél hagyta Zsuzsit. 

Alighogy benyitott a szobába, 
összeakadt a szeme az izgalomtól, 
mert amit látott, azt nem láthatta 
bármikor akárki! 

Rita a faragott asztalka tetején 
ült, nyakában egy cseresznyés kony- 
haruhával, két lábával vidáman ha- 
rangozott; miközben a fejebúbjáról 
csak úgy röpködtek szerteszét a rövi- 
debb-hosszabb hajtincsek. És rövi- 
debb-hosszabb hajtincsek hevertek 
halomban a faragott asztalka 
körül is. 

Eszter a nagy szabóollóval Rita 
feje körül tüsténkedett és éppen ezt 
mondta : 

— Ha látnád magadat, hát elájul- 
nál! 

Rita persze — amilyen hiú volt — 
tüstént meg akarta nézni magát a tü- 
körben, de Eszter nem engedte. 

— Majd a végén! — mondta. — 
Így ez most még kicsit felemás. 

Károlyka is úgy látta, hogy fele- 
más! És azt is jobbnak vélte, ha Rita 
majd csak később néz a tükörbe. 
De, gondolta hasznosabb, ha ezt 
most nem mondja meg Eszternek. 
Ehelyett így szólt: 

— Eszter! Zsuzsi már egy egész 
fehér egeret lerajzolt! 

— Ne zavarjál! — szisszent fel 
Eszter. — Hát nem látod, hogy 
ez nem játék? 

Károlyka látta. 

Aztis látta, hogy Rita haja nagyon 
gyorsan fogy. A bal oldalon már alig 
volt valami, és csak azon derült ma- 
gában, hogy Rita ezt magától nem 
veszi észre, mert csak trónol az asztal 
tetején, és minden második pillanat- 
ban megkérdezi : 

— Már szép vagyok, Eszter? 

Eszter csak annyit mondott: 

— Pszt! — aztán hunyorgott, ki- 


dugta nyelvehegyét a szája sarkán 
és a ménkű nagy szabóollóval körül- 
ményesen egy újabb hajtincset nyisz- 
szantott le, már maga sem tudta 
honnan. 

Károlyka megpördült a sarkán. 
Visszanyargalt Zsuzsihoz. 

— Zsuzsi! — jelentette vidáman — 
Ritának már csak félig van haja! 
És a feje teteje olyan, mint amikor 
sündisznót rajzoltál. Elhiszed? 

— El... — mondta szórakozot- 
tan Zsuzsi és rántottegyet a vállán. — 
Kit érdekel az, hogy milyen a Rita 


haja? — és maszatolt a piros ceru.. 


zával tovább. 

— Pedig az jó volna, ha érde. 
kelne — bizonygatta Károlyka. —. 
Mert mindig az ilyen Írizurákért 
szokott kikapni Eszter. 

Zsuzsit sajnos ez nem hatotta meg, 
Aznap a fehér egereken kívül úgy 
látszik, semmi más nem érdekelte, 
Károlykát ez is, az is érdekelte, de 
most megint az egerekhez volt köze- 
lebb. 

— Mitől olyan fehérek ezek? — 
kérdezte őszinte kíváncsisággal. 

Zsuzsi sajnos ezt sem tudta pon- 
tosan. Csak azt tudta, hogy valami- 
től fehér lett a szőrük. 

Már a második egeret rajzolta, 
és mert azt ki tudná miért, inkább 
egy hízott kismalachoz hasonlított, 
mérgesen Károlykára förmedt: 

— Ne lábatlankodj már itt! Egé- 
szen belezavarsz a rajzolásba ! Találj 
ki egyszer valami játékot magadnak, 
egyedül! 

—Jó — mondta Károlyka — 
kitalálok . . . 

Igazat megvallva, örült, hogy va- 
laki erre biztatta. Mert így legalább 
nem lesz belőle baj. Visszatalpalt 
a szobába. 

— Eszter! — jelentette lelken- 
dezve — Zsuzsi másodszorra olyan 
fehér egeret rajzolt, hogy még rám 
is megharagudott érte. 

Eszter — kezében  összecsattant 
az olló. És akkor Rita azon mód 
divatos-frizurásan, egészen hétköz- 
napi módon felvisított : 

— Te, buta! Belenyestél a fü- 
lembe!. .. 

— Ó, bocsánat!... —  vihogott 
Eszter és egyenesbe hozta.az ollót. 
Helytelenítően nézett Károlykára. 

— Már az előbb is mondtam, hogy 
ne zavarj. Hát nem tudsz egyedül 
játszani? 

— De tudok — közölte ragyogva 
Károlyka, mert tulajdonképpen erre 
várt. Mert, ha többen is ezt mond- 
ják, akkor az más! Az óvatosság 
kedvéért azért megjegyezte : — Csak 
senki se haragudjon majd érte. . . 

— Ha nem tűnsz el a láthatárról, 


felőlünk azt csinálsz amit akarsz — 
nyugtatta meg Rita. 
. — Károlyka szempillantás alatt el- 
tűnt. 
És nem is került elő ebédig. 
Igazság szerint nem is őt kerestük 
először. A keresgélést én kezdtem 
a rúzsom után, aztán Jolika kezdett 
keresgélni. 
— Hogy ebben a házban mindun- 
Í talan keresni kell valamit! — do- 
. hogta. 
; — Mit keresel? — kérdezte álma- 
tagon Rita. 
. — Jolika ránézett, aztán hosszú, el- 
nyújtott hangon visítani kezdett. 
Úgy, hogy mindenki odarohant 
hozzá. 

És nem tudtuk mit gondoljunk, 
és nem tudtuk mire figyeljünk, mert 
Jolika egyszerre kétféle okból is visí- 
tott. Egyszer a hintőporos doboz 
miatt, amelyet — esküszik mindenre, 

. ami szent — az asztalon hagyott, 
és hogy most nem tudja tisztába 
rakni a kicsi Dávidot, másodszor 
azt kiabálta, hogy ő nem a meséből 
pottyant ide, és nem tud egyszerre 
kétfelé figyelni. És csak azt mondja 
meg Rita, de tüstént, hogy hová 
tette a hiányzó haját! 

Aztán harmadszorra, és most már 
igazi rémülettel újra felvisított : 

— Károlyka hol van?! Hol van 
az a gyerek már megint! 

Abban a pillanatban elfelejtettük 
a hintőport, a rúzst, meg Rita 
hiányzó haját. És fölsóhajtottunk. 
Jolika meg én kétségbeesve, Eszter 
némi önváddal a szemében, Rita szo- 
rongva, Zsuzsi pedig szégyenkezve. 

— Nem kell megijedni!... — 
mondta ekkor valaki vékony, cin- 
cogó hangon. — Nem vesztem el, 
itt vagyok... 

— Itt! De hol? 

— Hát itt. A sublót mögött. És 
nem kell megijedni. Nekem most 
is mindenem megvan, csak fáj. 


— Mi fáj? 
— Hát az, hogy beszorultam. 
Megkönnyebbülten rángattuk 


félre a sublótot. Aztán kirobbant 
belőlünk a nevetés. 

Ott állt előttünk Károlyka, szeme 
körül élénk rúzsfoltokkal, tetőtől 
talpig hintőporba öltözve. 

— Én most fehér egér vagyok — 
jelentette. — Hát nem látjátok? 

Dehogyisnem láttuk. Annyira, 
hogy egymásnak dőltünk a kaca- 
gástól. 

— Akkor meg ne nevessen 
senki! — nézett ránk sértődötten. — 
A fehér egér nagyon megharagszik 
ám, ha kinevetik. És akkor meg- 
nézheti magát mindenki. 

Ezután megfordult. Faképnél ha- 
gyott bennünket. Letalpalt a málna- 
bokrok közé csemegézni. 

Tóth Éva versei 


Névjegy 


Aki engem nem szeret, 
megeheti a legyet, 
béka legyen ebédje, 
róka meg a segédje, 
ugorjon a Dunába, 
sündisznó a nyakába! 


Galamb ül a körtefán, 
erre jön egy kisleány, 
ráncos piros csizmája, 
gömbölyű az orcája, 
engem szeret, senki mást, 
lyukasmarkú Tóbiást! 


Lusta Pista 


Hétfőn dolgát 
húzza-halasztja, 

kedden sem kezdi, 

szerdán színleli, 
csütörtökön csűri-csavarja, 
pénteken bezzeg próbálná, 
szombaton szánná-bánná, 
hiába: 

vasárnap mehet világgá! 

Szvetlana Pinyina rajza 


"ús , gen 
By 
., Adóssá 


Guguce éppen az udvaron tett-vett, amikor 
eszébe jutott, hogy az unokatestvérének tartozik 
egy kopejkával. 

— Holnap Újév lesz. Lehet, hogy éppen nincs 
pénzük. Meg kell adni a tartozást. 

Anyja nem volt otthon. Guguce a kucsmája 
bélésébe vartta a kopejkát, nehogy az úton el- 
vegyék tőle, s minden eshetőségre felkészülve 
magához vette a pisztolyát. Zsebébe csúsztatta 
anyja fényképét, felhajtotta kabátja gallérját, 
s elindult a szomszéd faluba, ahol az unoka- 
testvére lakott. 

Utközben lovas szánok, autók érték utol. Utol- 
érték, s meg is álltak mellette; szálljon fel. Ami- 
ből látható, hogy a sofőrök kitalálták, Gugucé- 
nak volna mivel fizetni, 

— Jobban szetetek gyalogolni! — mondta 
Guguce. — Új csizmám van, be kell járatni. 

Temebi a Reut folyó hídján. A fele utat már 


10 


1 
§ 


Moldvai szovjet író 


megtette. Guguce szomotú szívvel gondolt a ma- 
mára, elővette a fényképet, felsóhajtott: 

— Szegény mama! 

A markába lehelt és tovább indult. 

A hó csikotgott a talpa alatt. 

Újabb két autó állt meg mellette. 

— ÜJj fel kislegény! 


— Hegynek mentek — felelte Guguce. — 


A motornak így is nehéz. Majd ha visszafelé 
jövök, akkor vegyetek fel! 

A szomszéd faluban a gyerekek már házról 
házra jártak s mindenütt Boldog Újesztendőt 


kívántak a gazdának. Fújták a köszöntőt, — Haj !. 


Hej! — kurjongattak teli torokból. Rázták a csen- 
gőt, s mindenütt aprópénzt és kalácsot kaptak. 
Annyi kalácsuk volt már, hogy kendőbe kötöt- 
ték, botra akasztották s a hátukra vették, úgy 
vitték. 

Guguce a tatkójára tolta a kucsmáját, — ha 


Szpiridon Vangeli 


a homloka szabad, könnyebben gondolkozik — 
és azt mondta magában: 

— Nem kellene a kopejkáért nekem is csengőt 
vennem? Az lenne csak az igazi, ha az unoka- 
. testvétemhez egész rúd kaláccsal állítanék be! 

A szomszéd udvatból éppen akkor jött ki egy 
kisfiú és egy kislány. Olyan kicsik voltak, hogy 
. a csengőt egy pálcára kötötték s ketten cipelték 
. a vállukon. 

Guguce ismét lehúzta a kucsmát a homlokára. 
. Nem, aprónépekkel csak nem áll össze, az olyan 


nagyfiúk, mint ő, éjfélkor kívánnak Boldog. 


Újévet! 

Aztán hallotta, hogy megszólal a kicsik csen- 
gője. Visszatolta a kucsmát a tarkójára, s újra 
elkezdett gondolkozni. Ezek ketten azt hihetik, 
hogy ő, Guguce is kicsi, és be akar állni a csapa- 
tukba. Még mit nem! S maga is elcsodálkozott, 
amikor úgy szólt hozzájuk: Í 

— Köszöntsetek fel engem is! 

— Éppen itt? Az úton? 

— Hát hol? Nem vagyok idevalósi. 

— Utcán nem köszöntünk — mondta a kisfiú 
és továbbment. 

A kislány visszafordult, s úgy súgta: 

— Fiú-bácsi! Menj be egy udvarba, s akkor 
felköszöntünk ! 

Guguce hármat lép, s már bent is van az ud- 
varban. 

A kisfiú pattint az ostorával és elkezdi: 

Szabad-e betérni, 

a gazdát dicsérni? 

Guguce rábólint: 

— Szabad! 

S a kislány elénekli az újévi éneket: 

Traján bácsi kora reggel 

hallja, amint lova felkel 

s azt nyeríti: , Már elég 

a pihenés, szántanék!?" 

Ha kalácsot ehetek, 

hangosabban dicsérlek, 

Hej-hó ! 

Zengjen csengőszó ! 

— Melyikőtök a kincstárnok ? I 

A kisfiú közelebb jön, Guguce kifejti a kucs- 
májából a pénzdarabot s odaadja neki. Kalács 
helyett a pisztolyát nyújtja. 

A kicsik csodamód ötültek. 

Guguce figyelmeztette őket, jövőre se felejtsék 
el megköszönteni, s hazaindult. 

Az unokatestvéte csak kibírja valahogy, amíg 
. legközelebb erre jár, de mit érez az a szegény 
anya, aki közvetlenül Újév előtt veszíti el a gye- 
tekét? 


Simon Emil vetsei 
Pipacsok beszéde 


Rokonai vagyunk a parázsnak: 
piros kendőnk izzó tűzvatázslat. 


Hajnalban, a puha szél, ha ringat, 
összecsukjuk selyem-szirmainkat. 


Ránk tűz a nap, meleg zápor paskol, 
rajzó méhek röpködnek a kasból. 
Harmat-szörpöt szütcsölnek a lepkék 
— ó, ha mi is pillangók lehetnénk! 


Szójáték 


Nyár, nyár, nyáti nyár, 
réten tücsök sántikál. 
Patak vize kiárad, 
fütrdeti a libákat. 


Szundikál a batrackfa, 
óljában egy malacka. 
Megpihent a fecskehad, 
még az alkony messze van. 


Gólya lépked, béka les: 
ebédre tán tészta lesz? 
Róka hívja két fiát, 

s tündöklik a délibáb. 


Kiskun Fatkas László 


Arany-rviola emlék 


Piros szoknyában járt Aranka, 
tavaszi zöldben Viola. . 
Egyikük dalos hangja volt szép, 
a másiknak a mosolya. 


Egymásba vibtáltak a színek: 
piros, arany, zöld, viola, 
s mosollyá lett az egyik hangja, 
dallá a másik mosolya. 


. . . Gyerekkoromban néztem őket, 
de nem felejtem el soha, 
s.ma sem tudom, hogy szebb melyik volt: 
Aranka-e vagy Viola. 

Nem hívjuk Barba-pacát 


— Főleg, mert közben a terítő is kiment 
a divatból. 

— Tudod, hogy anyu harmadikban kapott 
először töltőtollat? — folytatta zavartalanul 
a húgom. — Annyira örült neki, hogy szinte 


A szobánkban már húsz perce tartott 
a csend. Terka húgom bánatosan rakodott. 
Én szívet rajzoltam. Nem mézeskalács formá- 
jút, hanem igazit. 

— Nincs véletlenül töltőtollad? — szólalt 
meg Terka. 

— Mim? 

— Töltőtollad. 

— Ugyan! Legalább húsz éve kiment a di- 
vatból. Egyáltalán. . . 

— Jó, jó, csak eszembe jutott. Anyu egyszer 
mesélte, milyen büszke volt a töltőtollára, 
mikor végre hozzájutott. Addig mártogatós 
tollal írt. A tollszemmel szörnyen sok volt 
a baj. Ha leejtette, beleállt a padlóba vagy 
kinyílt, mint a rózsa. Na és a tintásüveg! 

— El tudom képzelni. Ha te tintásüveggel 
a táskádban rohangálnál, megnézhetnéd a fü- 
zeteidet. 

— Nemcsak én. Az a szép, világoskék ab- 
rosz, tudod, amelyik úgy tetszik neked is, máig 
tanúsítja: anyu volt kisgyerek és iskolás. 
Együtt tanult egyszer egy kislánnyal. Vala- 
hogy felborították a tintásüveget, rá a szép 
abroszra. Aztán, hogy el ne maradjon miatta 
a délutáni korcsolyázás, befödték a hatalmas 
foltot az aznapi újsággal. Ki is mentek szépen 
a Kakastóra, de anyunak nem sok öröme telt 
a korcsolyázásban. Bizony, amint sejtette: baj 
lett az elhallgatott balesetből. A nagymama 
majd lenyelte anyut. Mi a nagyit, anyu szerint, 
olyan mérgesnek sohasem láttuk. Azért hara- 
gudott leginkább, mert nem szóltak neki azon- 
nal, amikor kiömlött a tinta. A terítőt beáz- 
tatták vízbe, lúgba, tejbe, citromba. Hiába. 
A folt makacsul tartotta magát. Most is lát- 
szik. Még az asztalba is beleette magát a lila 
folyadék. 

— A töltőtoll-korszakban is kellett a tintás- 
üveg. 

— Persze, de nem örökké. Jobban lehetett 
Vigyázni. 


irigylem érte. Képzeld, állítólag egészen 
az érettségiig azt az egy tollat használta. 

— Őszintén szólva, nekem ez elég furcsa. 
A töltőtoll még a szamárnál is makacsabb. 
Kipróbáltam. Örülök, hogy nem kell kínlód- 
nom vele: folyton töltögetni, mosogatni, hogy 
el ne duguljon. A nagypapától kaptam egyet, 
ő a fiókja mélyén talált rá. Lehet, hogy anyué 
volt? Tudod, mit tettem vele? Kidobtam. 

— Kidobtad?! Szörnyű, pedig most. . . 

— Az a toll egyszerűen az idegeimre ment. - 
Örökösen kiszúrt velem. Írt, mint a paran- 
csolat, aztán... minden előzetes figyelmez- 
tetés nélkül egy kis pacát eresztett a papírra. 
Kerek pacát, tojásdad pacát, szőrös szélű 
pacát, Barba-papa pacát. Miközben az olva- 
sónaplómat próbáltam vele megírni. Elegem 
lett belőle. Rácsaptam a szemétláda fedelét 
és kész. Az olvasónaplómat meg elölről kezd- 
tem, golyóstollal. 

— Szörnyű! 

— Ezt már mondtad. Mi olyan szörnyű? 
Nagypapának nem szóltam a dologról. Sze- 
rencsére nem is kérdezte. Tintát sem. igen 
lehet kapni. Ha bemennék egy ÁPISZ-ba 
és tintát kérnék, fogadjunk, úgy néznének 

. rám, mint valami kövületre. Tudod te, mi az 
. a kövület? Dehogy tudod. Minden esetre, na- 
gyon régi dolog. Nem húszéves, nem is két- 
száz. Annál is sokkal régibb. 

— Azért ez mégis rettenetes! Olyan jól ki- 
találtam! 

— Mit? 

— Az egyes eltüntetését. 

— Egyest nem lehet csak úgy eltüntetni. 

— Ahogy én kitaláltam, úgy lehetne. Fog- 
nám a töltőtollat, lecsavarnám a házát, hogy 
a puha gumi belsejéhez hozzáférjek. Tudod, 
amit nyomni kell, amikor töltjük. Alkalmas 
pillanatban az egyes fölé tartanám, finoman 
megnyomnám és... volt egyes, nincs egyes. 
A tanárt csak nem bünteti meg az igazgató, 
ha összepacázza a naplót? 

— Nahát, Terka! Miket hordasz itt össze? 
Azt hittem, szépen felcseperedtél, mint az őrs 
többi tagja, akiknél, szemre, nem vagy kisebb. 
Aztán egy egyes és kiderül, hogy akár óvodás 
is lehetnél. Miből kaptál egyest? 

— Egyet találhatsz. 

— Matekból. 

Terka lehorgasztotta a fejét. Szinte sajnál- 
tam, hogy nem hívhatok egy Barba formájú 
pacát a vigasztalására. 

— Hogy szerezted be? 

— Pillanatok alatt: a napejban felejtettem 
a füzetemet. 

— Mi lenne, ha kijavítanád? 

— Mikor? Arra már nincs idő. Nyakunkon 
az év vége. Ha egy héttel tovább tartana a suli, 
akkor esetleg. . . 

— Ilyet se hallottam még tőled! Rövid 

a tanév? Ezt elmesélem az őrsnek! Tényleg. 
Elmondom, hátha segíthetünk együtt valamit. 
Gondolom, beleegyeznek majd, hogy beszél- 
jünk Jutka nénivel. Megkérjük, feleltessen, 
még a rendes játékidőben, s akkor nem lesz 
szükséged a hosszabbításra. Egyetlen játékos 
kedvéért ez amúgy sem lehetséges. Fociban 
sem fordul elő. 

— Jaj, csak Jutka néni beleegyezne! — 
tördelte a kezét Terka. 

— Biztosan megteszi, még külön kérés 
nélkül is. Bár, szólni azért nem árt: szánod- 
bánod. 

— Azt a töltőtoll ötletet ne meséld el. 
Az őrsnek se. Még valaki azt hinné, komo- 
lyan gondoltam. Valld be, te is azt gondoltad. 
Pedig éppen csak megfordult a fejemben, 
amikor kihúztam a fiókomat. 

— A fiókról jutott eszedbe? 

— Dehogy. A tollról. 

Terka benyúlt a fiókjába és felmutatta 
az ötletadó írószerszámot. Arca némileg fel- 
derült, amikor látta elképedésemet. Az a toll 
volt a kezében, amit én dobtam ki még a télen. 
Kivette a szemétládából. Hiába. Nem tud 
leszokni a kacatok gyűjtéséről. 


Józsa Teréz 
ta 

Görög lúlia raiza 


Pingvinnel 


az orgonabokorban 


Ez aztán különös! Hogyan kerül a pingvin 
az orgonabokorba? Hiszen a pingvinek az 
Északi-, meg a Déli Sarkon élnek. Orgona- 
bokrok viszont minden valamirevaló falu- 
ban virítanak tavasztájt! 

Így van ez egy kislabdahajításnyira a Csin- 
csepataktól, Gelejen is. Az iskola mögött 
illatozik az orgona. Valóságos erdő nőtt 
belőle. A bokor alján, füves búvóhelyen 
pingvinek, mókusok és Cica-micák tanyáz- 
nak. Természetesen kitaláltátok : ez a geleji 
324. számú II. Rákóczi Ferenc nevét viselő 
kisdobos csapat őrseinek a neve. Roppant 
vidám dolog geleji kisdobosnak lenni! 

Ottjártamkor épp vidám klubnapra, 
mégpedig jelmezesre készültek. Mivel dél- 
utánra nem lehettem velük, hogy ki ne ma- 
radjanak a , buliból", és a meglepetés is 
megmaradjon hogy ki minek öltözik, sorra 


járultak hozzám és fülembe súgták, ki mi 
lesz. Volt ott katicabogár és kis menyecske, 
űrhajós, Piroska farkassal. Megvallom, szá- 
momra az volt a legmeglepőbb, amikor az 
egyik kislány lábujjhegyre állva azt sut- 
togta titokzatos arccal, hogy: , Eszményi 
Viktória!" Először azt gondoltam, bemutat- 
kozik. Aztán kétszer megkérdeztem, miről 
is van szó? Elsuttogta, hogy vidám nyári 
ruhában, mely egészen olyan, mint a nép- 
szerű fiatal táncdalénekesnőé volt a sláger- 
bemutatón, ő is elénekli a , Vidéki lány" 
című dalt, és éppen úgy hajol meg, amint 
azt látta. 

Ha már az éneknél tartunk, a gyerekek 
közölték, játsszunk együtt vackort. Ille- 
delmes vendég vagyok, — bár tudom, 
a vackor savanyú. Mégis igyekeztem udva- 
riasan kivárni érkezését. nekelték is ha- 
marosan, hogy: ,Pipám, pipám, prédi- 
kám..." — mely olyan énekes játék, ahol 
megkérdik az embert, hogy mit ettél? 
Erre azt szokás válaszolni, hogy sós kenye- 
ret. Még akkor is, ha történetesen szalá- 
mis zsemlye volt az uzsonnája. , Min állsz?" 
— a válasz az, hogy cserépen. Még akkor is, 
ha parketten. Még azt is mondják, hogy 
,Köpj a földre" — de a válasz ildomosan 
egyértelműen tagadó. Aki mindennek el- 
lenáll és egy arcizma sem rezdül, — az a 
vackor. Nekem nem sikerült azzá lennem. 

Olyan szépen belejöttünk a nótázásba, 
hogy egymást követték a szép népdalok. 
Nekem az tetszett leginkább, mely szerint: 
, Kisgelejbe kettő után kell menni. . . " 

Kicsiny ez a község. De a kisdobosok 
vidámsággal, dallal töltik meg — akár 
pingvinek, Cica-micák, vagy éppenséggel 
mókusok. 

Joó Katalin 


Ipacs Szilvia kisdobos munkája 
Kazincbarcika. Máius 1 úti ált iect 


Ötlet, ötlet, ötlet! 
Pályázati eredményhirdetés 


Az 1981—82-es esztendőben másodszor hirdettünk ötletpályázatot. Megkértünk benneteket, 
kedves olvasóink, hogy írjátok meg, mit csináltok másképpen, mint az előző esztendőben. Úgy 
gondoljuk, így közkinccsé válnak a jó kezdeményezések, s tovább folytatódnak, változnak még, 
ötletesebbé válnak a megkezdett jó ötletek. A beküldött írások legjobbjait év közben közöltük 
a KISDOBOS-ban, részben külön összeállításainkban, részben pedig a Postafiók 100 rovatunkban. 

Tízkötetes kiskönyvtárat nyert megosztva Erdő Gabriella és Wekszli Marika (Csorna, 

. Eszperantó u. 7. 9300) akik környezetvédő munkájukról írtak, szeptemberi számunkban. 

Tíz-tíz kötetes kiskönyvtárat kap az egri 3. számú általános iskola (Eger, Széchenyi u. 
82. 3300) Petőfi és Vörös Zászló raja. Februári lapunkban jelent meg írásuk családról, közös 
munkáról és kirándulásról. 

A létavértesi 1005. Irinyi úttörőcsapat kisdobosokat segítő munkájáról Papp Ákos őrsvezető, 
úttörő írt, s azt januári számunkban olvastátok. Különdíjként kiskönyvtárat kap. 

Van még egy különdíjunk. Igaz inkább tiszteletdíjnak nevezném, hiszen azt felnőttnek adjuk — 
seza kis pályázatunk elsősorban kisdobosoknak szólt. Novemberi lapunkban jelent meg Gungl 
Lászlóné tanárnéni levele (Bikal, Hunyadi János úttörőcsapat, 7346). Ötleteivel azt hiszem sok őrs 
és raj munkáját segítette. Reméljük, jövőre még több tanárnéni, tanító és csapatvezető ír hasonlóan 
segítő levelet! Köszönetünkön kívül közreműködését könyvekkel viszonozzuk. És háromszoros hurrá 
minden jó ötletért. A felsoroltakon kívül kisebb-nagyobb könyvjutalmat június folyamán postázunk. 
A pályázat tovább folytatódik! Várjuk írásaitokat, leveleteiket! Főként ahhoz kérünk ötleteket, 
hogyan töltitek a szabad szombatokat! A levelekre írjátok rá az Ö betűt! he 


[ZONE 
ttek a Fogjatok tollat 


Dobra verjük 


Ilven még nem volt 


Akarsz találkozni Coffival és Paprikával nyáron is? 

Szereted a kalandos képtörténeteket? Szívesen fej- 
. . tesz meg rejtvényeket? Mulattatnak a tréfás versek, 
, . jelenetek? Szeretsz társasjátékozni? Ha igen, akkor 
keresd a TIRITARKA Gyermekmagazint. Július 
elején érdeklődd meg, vehetsz-e már. EI ne felejtsd, 
mert később esetleg már hiába kéred az újságárus- 
; . tólaTIRITARKÁ-t. Más is észreveszi az újdonságo- 

kat, másnak is öröme telik a furcsaságokban, ötle- 
. . tekben, kalandokban, vidámságban. El ne fogyjon 
. a TIRITARKA Gyermekmagazin épp előtted. 


Várkellékek! A mellékleten ez alkalommal csak , kellékeket" 
rajzoltunk, amiket felhasználhattok az elkészítendő vár alkat- 
részeiként. Találtok a mellékleten sárga lépcsőt, különböző kapu- . 
kat, ajtókat, ablakokat, lőrést és négy tetőt. A várat ti magatok. 
tervezitek, bővítitek. A várépület és a tornyok készülhetnek. 
szappan-, fogkrém-, orvosságos dobozokból, a henger alakú. 
toronyépület anyaga hintőporos doboz vagy aW. C.-papír üres 
hengere is lehet. Ezeket befeditek fehér vagy színes papírral, 
ráragasztjátok a kapukat, ablakokat. A tető rajzain a szaggatott. 
vonalak mentén hajtogassátok meg az oldalakat és a pettyes csí- 
kokat, majd ragasszátok, illesszétek a dobozok tetejére. A mintá-. 
nak adott zászlót hajtsátok félbe, ragasszátok össze, de száradás. 
előtt dugjatok bele gombostűt, hogy a tornyok tetejére tűzhessé- 
tek. A várfalat a , mintarajzon" látható módon készítsétek el. 
Ha a doboztornyok szaporodnak, könnyű a vár területét nagyob- 
bítani a várfal bővítésével. A nyári vakáció alatt ki-ki saját ízlése 
szerint rakosgathatja, szaporíthatja az épületeket, tornyokat, 
várfalakat akkorára, hogy a játékkatonák is beférjenek. : 


Marék Veronika munkája 

Perlaky Zoltán rajza, 
Pécs, Egyetem úti 
általános iskola, 7626. 


Postafiók 100 


Ha riportot írnék, biztosan ezt a cí- 
met adnám, annak, hogy , hogyan lesz 
a versenyből — levél?" Nevezetesen 
abból a versenyből, melyről Béke 
Andrea és Juhász Anikó negyedi- 
kesek (4. számú ált. iskola 1863. szá- 
mú Ságvári Endre úttörőcsapata Bal- 
mazújváros, Kossuth tér 14. 4060) 
Írt: 

, Csapatunk tanulmányi versenyt ren- 
dezett, melyben három negyedik osz- 
tályunk mérte össze az erejét. Izgalom- 
tól kipirult arccal foglaltuk el helyün- 
ket. Vajon nehéz kérdések lesznek? Sike- 
rül a legjobb helyen végeznünk? Kör- 
nyezetismeret, matematika, történelmi 
személyek, események, zeneszerzők és 
műveik, festők és képeik — melyikkel 
kezdjük? Aztán az is kész lett. . . Ekkor 
jött a meglepetés! Ez a tudósítás is a 
versenyfeladatok között szerepelt. Sike- 


határoztuk, hogy elküldjük a szerkesz- 
tőségnek a versenyen megírt kis tudó- 
sításunkat!" 

Ha elhatározták, jól tették, reméljük 
nem ez a híradás lesz az utolsó! 
Ismeritek azt a kifejezést, hogy ha 
valaki váratlanul nagy teljesítményt 
ér el, pl. az iskolában hármasról több- 
megtáltosodott! Nos ha nem is osz- 
tályzat javításról van szó, — de rá- 
mondhatjuk ezt a táltosodást padrag- 
kúti pajtásainkra. Eddig is volt egy 
hármasunk: a három Marton lány: 
Piroska ötödikes, Eszter harmadikos, 
Györgyi pedig másodikba jár. A test- 
vérek leveléhez újabb levelező csatla- 
kozott: Csóka Dóra személyében 
(Padragkút, Béke u. 29. 8451) Ime a 
története: 


Van egy kedves kiskutyám. Két éve 

hoztuk Apuval. Akkor néhány hónapos 
volt. Tücsöknek neveztük el. Nőtt, növe- 
kedett, mégis kicsi maradt, mert tacskó 
fajta. Olyan kis értelmes — forma nézé- 
se van. Amikor Anyu felveszi a kardi- 
gánját, mert valahová készül, Tücsi az 
ajtóban várja. Mikor eszem, odajön, 
ártatlanul néz rám, olyan szomorúan, 
mintha árva lenne és nem adna néki 
soha senki egy jó falatot. Tavaly kis- 
kölykei voltak. Egyet hagytunk mindig 
belőlük. Ha valami rosszat csinál, azt 
mondja neki a Mama, hogy gyere csak 
ide, hideg az orrod! Ha én mondom, 
hogy adj pacsit, hát ad. Azért szeretem, 
mert kedves, okos és ügyes.,, 


Tücsit mi is megszerettük a leírás 
alapján. Dóra rajzot mellékelt hozzá, 
kutyusáról és kölykeiről amolyan csa- 
ládi képet. Most pedig következnek 
a Marton testvérek (Padragkút, 
Hársfa u. 5. 8451) 

Piroska, az ötödikes Írta: 

s Az úttörő őrsben én vagyok a mese- 
mondó. Legkedvesebb szórakozásom a 
könyv. Szeretem a meséket. Így aztán 
könnyen jut belőle minden őrsi foglal- 
kozásra. Kaptam egy növényhatározót. 
Ennek a könyvnek a segítségével meg- 
határozom a gyűjtött növények nevét. 
Szívesen kirándulunk és ilyenkor gya- 
rapodik a növénygyűjteményem." 
Eszteré, a harmadikos Marton lányé 
a szó: 

aNagyon be kell osztanom az időt. 
Reggel Anyu fél órával korábban megy 
dolgozni az ötnapos munkahét miatt. 
Azóta sokkal önállóbbak vagyunk. Egye- 
dül készülünk az iskolába. Lassan meg- 
szokjuk, hogy nem áll mögöttünk, és 
figyelmeztet, ezt ne felejtsd el, amazt 
ne hagyd itthon. Hét végén aztán 


miénk a világ, és a család együtt indul 
valahová: kirándulni, látogatóba !" 
Györgyi, a másodikos következik: 

s Szeretek tanulni. Persze azért nem 
könnyű az életem, mert balkezes va- 
gyok. Nem túdok olyan szépen írni, 
mint a nővéreim, pedig sokat gyakorlok, 
Környezet órán azt kaptuk még tavasz- 
szal feladatul, hogy ültessünk vala- 
milyen virágot. Én kardvirágot ültet- 
tem. Akkor még fűteni kellett, és a virág 
elhitte a kályha mellett, hogy igazán 
tavaszodik! Van két papagájom: egyik 
kék, a másik zöld. Nagyon játékosak. 
Szívesen sakkozom, és malmozunk." 
Bősz Gábor másodikos (Lánycsók 
József A. út 15. 7759) írja: , Még év 
elején eldöntöttük, hogy a lányok őrse 
Fehér galamb, a miénk, fiúké pedig 
Delfin lesz. Nagyon sokat játszunk, vi- 
dáman élünk. Van egy kistestvérem, 
a négyéves Gyöngyike. A tanulás jól 
megy, csak kicsit figyelmetlen vagyok. 
Előfordul, hogy összecsapom a mun- 
kám. Különben faliújság felelős vagyok 
és úgy érzem, ezt pontosan és rendesen 
elvégzem. Szeretem az osztálytársai- 
mat, és azt hiszem ők is engem. Ezt 
a levelet Anyukával közösen fogalmaz- 
tuk. Ő sokat segít nemcsak nekem, ha- 
nem az osztályunknak is." 
Versenybeszámoló, családi progra- 
mok, ötnapos hét, kistestvér... 
Ezek után most, júniusban én mit 
írhatnék? Talán azt, hogy jó bizo- 
nyítványt és kellemes, okos nyara- 
lást! Meg azt, hogy szeptemberre 
ne csak barnán, és megerősödve, 
hanem sok-sok élménnyel gazdagab- 
ban induljatok ismét iskolába. Ezt 
kívánja és leveleiteket nyáron is 
várja a e 


Kisdobos 


A játékokban, különféle sportokban is fontos a jó cél- 
zás. Célzó képességedet gyakorlással fejleszteni tudod, 
.s maga a gyakorlás — akár egyedül, akár többedmagaddal 
végzed — kitűnő szórakozási, sőt versenyzési lehetőséget 
is nyújt. A célbadobó játékok felszerelését nagyrészt 
magad állíthatod elő! 

Sokféle lehetősége van a karika célbadobásának, így 
elsőként csinálj néhány — pontosan egyező méretű és 
súlyú — karikát. Fűzvesszőből vágj 70—80 cm hosszú 
darabokat (1. ábra , V"), végeit késsel faragd rézsútosra, 
görbítsd, és fonallal kötözd karikává. Előzőleg a kérgét 
le is hánthatod, így vékonyabbá válik, könnyebben száll 
majd. Ugyanilyen hosszú műanyag csőből is görbíthetsz 
karikát (2.). A csőbe fűzz vastagabb huzalt (H), s végeit 
kellő hosszúra csípve sodord össze fogóval, majd a ,,cso- 
mót" bujtasd be a csőbe. 

Most a , célokat" kell elkészítened. Cél — amire a kari- 
kát hajítod — lehet egy földbe szúrt karó, egy villás végű 
ág (3.), esetleg több elágazással, vagy öt darab földbeszúrt 
egyenes cövek (4.). Az öt cövek egy négyzetet képezzen, 
amelynek közepén van a legértékesebb találatot jelentő 
középrúd (R). A cövekek középtől való távolsága 30—30 
cm lehet. A cövekeket festéssel vagy a fakéreg gyűrű- 
szerű levagdosásával jelöld meg: melyik mennyit ér talá- 
lat esetén. Például a középső 3, a két szélső 2—2 pontot, . 
a másik kettő pedig 1—1 pontot. Minden játékosnak van 
öt karikája, ezeket egymás után eldobja, s a végeredmény 
pontszámait feljegyzitek. Először kis távolságban meg- 
húzott vonalról gyakoroljatok, a távolságot később foko- 
zatosan növelni lehet. 

Megunhatatlan páros játékszer a dobótőr. A tőr (5) egy 
50—70 cm hosszú egyenes vessző; orgona, mogyoró kivá- 


. lóan alkalmas e célra. A markolati rész (M) kivételével 


hántsd le késsel a kérgét, és egy rövidebb ágdarabot rá- 
kötözve, vagy a rajz szerinti módon, kialakítod a fontos 
keresztrudacskát (K). Az igazi tőrnél, kardnál ez a kezet 
védi, a céldobó tőrnél a karikáknak a karodra csúszását 
akadályozza meg. A tőrrel kell ugyanis a partnered által 
egymás után dobott karikákat ,felszúrnod", vagyis el- 
kapnod. Az adogatás mindig messzebbről, és olyan gyor- 
san történjen, amilyen mértékben egyre ügyesebbé válsz. 
A végső cél az, hogy tőrrel hajított karikákat is biztonsá- 
gosan elkapj, s vissza tudj hajítani. ? 

Különféle dobozokba is hajigálhatsz célba, labdát, vagy 
(6) parafadugóba szúrt tollakból, vagy hurkapálcából és 
pamutbojtból készített dobónyilakat. A cél-dobozokat 
kösd össze (7) és írd rájuk pontértéküket. Hullámkarton- 
ból céltáblát csinálhatsz, különféle méretű és értékű 
lyukakkal, persze a legnagyobb pontszámot a legkisebb 
lyukba találás jelenti (8). 

Ágon átvetett kötélre függessz vödröt. Meglóbálás 
után kell labdával beletalálni, vagy magasra húzva, álló 
helyzetben, mint a kosárlabdajátéknál (9). 

Jó szórakozást! 


Rejivényíejtők figyelem! 


Ez évi rejtvénypályázatunk befejeződött. Mindazok, akik szep- 
tembertől májusig három-három alkalommal beküldték megfej- 
téseiket és a rejtvényoldal felső sarkán lévő számokat, megfej- 
téseik helyességére válaszul történelmi tárgyú képeslapot kap- 
tak. A rajtuk lévő szövegből kiderül, melyik hónap megfejtése 
volt hibátlan. Akinek kilenc vagy nyolc hónapja volt sikeres, 0 
könyvjutalomban részesül. Amint a harmadik képeslapot meg- 
kapjátok, akkor küldjétek el a lapokat címünkre (Kisdobos szer- 
kesztősége, Budapest 1502. Pf. 100), ugyanis e lapok a bizonyí- 
tékai egész évi sikeres munkátoknak, ezeken szerepel nevetek, 
címetek és hogy hányadikosok vagytok. Ez utóbbi azért fontos, 
mert a könyvjutalmakat igyekszünk korotoknak megfelelően 


kiválasztani. A három képeslapot természetesen postán vissza- 
küldjük a jutalomkönyvvel együtt. Gratulálunk a nyerteseknek. 4 2 1 3 
De köszönjük próbálkozását azoknak is, akiknek nem sikerült 


egyik-másik hónapi megfejtésük. Segítségül, — ha valamelyik 
rejtvényfajtát nem ismerték volna — alant közöljük a helyes 
megfejtéseket. Sok sikert az új tanév újabb rejtvénysorozatá- 
hoz! 

Szeptember: Betű-: és képrejtvények: számtan, írás, óra- Bo 
rend, olvasás. 

Keresztrejtvény: Kölcsey, Ferenc, író. Körbe-körbe: cica, 


este, akác, mozi, alsó, saru: iskola. Jó vásár: Pali 20 forintért öli áá SZA (ÖLE lég Söt TK 
21 forintot kapott. Énekeljünk: Megy a gőzös, megy a gőzös ] ; ] I § ] l 
Kanizsára. t ZART EESRSBB , TEESEÉBS 
Október: Keresztrejtvény: bevonulás, gyakorlat, barátság, 
szeretet. I I 
Kiolvasó: Lementem a pincébe vajat csipegetni, Névnapok: eszem zza Csa esmamma  GEEEzz 
pl. Réka, Janka, Aranka, Hajnalka, Emőke, Lenke, stb. Képrejt- 
vény: énekkar, szakkör. Gyufa: 1. sz. rajz. 6 
SISEZESE ststülsszd EZTSEMTZZD  CSRÖZERZBY 


November: Gondolkodj: 549. Képrejtvény: Auróra cir- 
káló. Dominó: 2. sz. rajz. Számrejtvény: 3. sz. rajz. Kereszt- 
rejtvény: csapadék, nyirkos, zúzmara. 

December: Dió: Lacinak 8, Ferinek 4, Janinak 1 diója volt. 
Keresztrejtvény: Télapó, fenyőfa, ajándék, lapátol. Töltsd ki: 
havazás, pókháló, zsemlye, számtan, október, tekereg, traktor: 
hóember. Ajándékkönyvek: Emil és a detektívek; Tamás bátya 
kunyhója; Távolban egy fehér vitorla. Képrejtvény: karácsony- 


fadísz. 

Január: Keresztrejtvény: Boldog új évet. A Balaton jege, 6 
jégpálya, szánkó. Összekevert közmondások: Több nap, 
mint kolbász; Ahány ház, annyi szokás; Nem mind arany, ami 
fénylik. Ügyeskedj: 4. sz. rajz. Pókok, legyek: két pók, három 
légy. Gyufarejtvény: 5. sz. rajz. 

Február: Keresztrejtvény: lebegek, fellegek, Etelka, róka- 
koma. Betűrejtvények: koszorú, tömeg, eperfa. Keverék: al- 
kohol, kerevet, ajándék, riasztó, alabárd, tanulás: akarat. Ötven 
szem dió: 5 fiú és 5 lány, a fiúk 6, a lányok 4 diót kaptak. Egy mmeg GEZZEZEEZEZZOD 
vonallal: 6. sz. rajz. 

Március: Család: Juci 7 éves, Peti 10, édesanya 28, édesapa 
30. Kis nyelvművelő: pl. dagály, ragály, apály, homály, aszály, 
szabály, akadály, uszály, stb. Abrakadabra: kard, ara, ABBA. nak Süsü 
Keresztrejtvény: illatozik, itt a tavasz, ibolya. Olvasd össze: 
tavaszi ibolya. 

prilis: Keresztrejtvény: A tavasz, tojás, húsvét. Csiga- 

biga: Április bolondja- aki mondja. Pótold ki: kellemes locso- 
lást. A ravasz vezér: 7. sz. rajz. Képrejtvény: piros tojás. 

Május: Keresztrejtvény: lila orgona, libalegelő, a kisbá- 
rány, majális, májusfa. Gyufarejtvény: 8. sz. rajz. Rakodj el: 
9. sz. rajz. Városnevek: Komárom, Szeged, Veszprém, Szentes, 
Tokaj, Tata, Bátaszék. Egy zacskó cukor: 26 szem. szzmársmmemő AZ EEEZEZTE E 

igazgató 


A címoldal Árendás József, a hátsó borító Vida Győző munkája. 


A képtörténetet Papp László írta, Felvidéki András rajzolta. 

